**OSAKASSOPIMUKSEN MUUTOS (PÄÄOSAKKAAN EXIT)**

Sopimuspohja tehty neutraalista näkökulmas­ta tilanteeseen, jossa merkittävä osakas luopuu osakkuudestaan ja myy osakkeensa muille osakkaille sekä vapautuu samalla kaikista velvoitteistaan yhtiötä ja muita osakkaita kohtaan.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

#

#  *Draft 0.1 – \_\_.\_\_.20\_\_*

**O S A K A S S O P I M U K S E N M U U T O S**

Tämä sopimus (jäljempänä "Sopimus") on tehty allekir­joittaneiden Jaakko Jääräpään, Jari Jääräpään ja Jarmo Jääräpään (jäljempänä yhdessä ”Osakkaat” ja erikseen ”Osakas”) sekä Lauri Lähtijän (jäljempänä ”Lähtijä”) välil­lä. Sopijapuolet ovat sopineet seuraavaa:

**1. Lähtijän osakkeiden osto**

1.1 Lähtijä myy omistamansa Konsultointifirma Oy:n (jäljempänä ”Yhtiö”) osakkeet (30 osaketta) Yhtiön muille Osakkaille. Kukin Yhtiön Osakas ostaa Lähtijälta kymmenen (10) osaketta tämän Sopimuksen liitteenä olevien kauppakirjojen mukaisesti.

1.2 Osakkaat maksavat Lähtijän osakkeista yhteensä 90.000 euroa eli kukin Osakas maksaa Lähtijälle 30.000 euroa kauppakirjassa määritellyllä tavalla. Osakkaat maksavat Lähtijän osakkeiden ostosta aiheutuvat varainsiirtoverot (1,6 % kauppahinnasta).

**2. Muut maksut Lähtijälle**

2.1 Osakkaat sitoutuvat siihen, että Yhtiö maksaa vuoden 20\_\_ vielä maksamatta olevat Yhtiön osingot \_\_\_\_,00 euroa osakkeelta yhteensä \_\_\_\_\_\_,00 euroa Lähtijälle 15.\_\_.20\_\_ mennessä.

2.2 Osakkaat sitoutuvat lisäksi siihen, että kaikki maksamatta olevat aiempiin työpalkkoihin liittyvät lomakorvaukset (Yhtiön kirjanpitäjän ilmoittaman mukaan) maksetaan Lähtijälle viimeistään \_\_.\_\_.20\_\_. Lähtijä toteaa ja vahvistaa, että tämän sopimuskohdan 2.2 mukaisen kirjanpitäjän ilmoittaman summan tultua maksetuksi, ei hänellä ole mitään palkka- tai työsuhdevaatimuksia Yhtiötä kohtaan.

**3. Yhtiön hallitus ja osakassopimus**

 3.1 Lähtijä toteaa eroavansa Yhtiön hallituksesta tämän Sopimuksen allekirjoituspäivänä. Yhtiö on velvollinen tekemään muutosilmoituksen kaupparekisteriin viivytyksettä.

 3.2 Lähtijä ja Osakkaat toteavat, että Yhtiön osakassopimuksen (solmittu \_\_\_.\_\_\_.20\_\_) voimassaolo päättyy Lähtijän osalta tämän Sopimuksen allekirjoituspäivänä ilman erillistä irtisanomismenettelyä. Lähtijä ja Osakkaat vahvistavat, että heillä ei ole toisiaan kohtaan mitään vaatimuksia koskien Yhtiön osakassopimusta tai siihen liittyviä asioita.

 3.3 Osakkaat sitoutuvat muuttamaan Yhtiön www-sivuja ja kaikkea markkinointimateriaalia siten, että nimi ”Lähtijä” ei esiinny enää Yhtiön toiminnassa. Muutostoimenpiteet tulee saattaa päätökseen \_\_.\_\_.20\_\_\_ mennessä.

**4. Irtain omaisuus**

 Lähtijä sitoutuu poistamaan Yhtiön tiloissa olevan henkilökohtaisen omaisuutensa ja palauttamaan hallussaan olevan Yhtiön irtaimen omaisuuden (mm. toimitilan avaimet, puhelimet ja luottokortit) Osakkaille viimeistään \_\_.\_\_.20\_\_.

**5. Ei-kilpailukieltoa**

 5.1 Lähtijä vapautuu tämän Sopimuksen allekirjoituksella kaikista Yhtiön osakassopimuksen velvoitteista ja on välittömästi oikeutettu harjoittamaan Yhtiön ja Osakkaiden kanssa kilpailevaa toimintaa yksin, oman yhtiönsä tai toisen alan yrityksen palveluksessa.

 5.2 Osakkaat ja Lähtijä toteavat, että heillä ei ole mitään Yhtiöön toimintaan liittyviä keskeneräisiä työhankkeita ja mahdollisesta jatkoyhteistyöstä sovitaan jatkossa aina erillisellä kirjallisella sopimuksella.

**6. Salassapito**

 Sopijapuolet sitoutuvat pitämään salassa tämän Sopimuksen sisällön vuoden 20\_\_ loppuun saakka. Osakkaat voivat kuitenkin tiedottaa heti tämän Sopimuksen allekirjoituksen jälkeen www-sivuillaan tai muulla sopivaksi katsomallaan tavalla Yhtiön omistuksessa tapahtuneista muutoksista.

**7. Erimielisyyksien ratkaiseminen**

Tästä sopimuksesta aiheutuvat riidat ratkaistaan lopullisesti välimiesmenettelyssä Keskuskauppakamarin välimiesmenettelysääntöjen mukaisesti. Välimiesoikeus on yksijäseninen ja välimiesmenettelyn paikkana on Helsinki.

**8. Voimassaolo**

8.1 Tämä Sopimus tulee voimaan kun kaikki sopijapuolet ovat sen allekirjoittaneet.

8.2 Tämän Sopimuksen voimassaolo päättyy automaattisesti kun Sopimuksessa määrätyt velvoitteet ovat tulleet täytetyiksi.

**9. Yleisiä määräyksiä**

9.1 Tätä Sopimusta voidaan muuttaa tai täydentää vain sopijapuolten erillisellä kirjallisella dokumentilla.

9.2 Sopijapuolilla ei ole siirtää tätä Sopimusta tai siihen kuuluvia oikeuksia tai velvoitteita kolmannelle osapuolelle.

9.3 Tämä Sopimus on sopijapuolten välinen koko sopimus, joka päättää kaikki sopijapuolten väliset aikaisemmat tämän Sopimuksen kohdetta koskevat välipuheet, sopimukset, järjestelyt tai sitoumukset, suulliset ja kirjalliset.

9.4 Tämä Sopimus on tehty neljänä (4) samasanaisena kappalee­na, yksi kullekin sopijapuo­lelle.

***Paikka: Helsinki Paikka: Helsinki***

***Aika: \_\_.\_\_.20\_\_ Aika: \_\_.\_\_\_.20\_\_***

 **\_**

**Lauri Lähtijä Jaakko Jääräpää**

***Paikka: Helsinki Paikka: Helsinki***

***Aika:\_\_.\_\_.20\_\_ Aika: \_\_.\_\_.2018***

 **\_**

**Jari Jääräpää Jarmo Jääräpää**

**K A U P P A K I R J A**

**MYYJÄ:** Lauri Lähtijä (000000-000)

**OSTAJA:** Jarmo Jääräpää (00000-000)

**KAUPANKOHDE: 10** kappaletta Konsultointifirma Oy:n osakkeita (Y-1234567).

**KAUPPAHINTA: 30.000,-** euroa.

**MAKSUTAPA:** Kahdessa erässä pankkisiirrolla myyjän tilille: ensimmäinen erä 15.000,- euroa viimeistään \_\_.\_\_\_.20\_\_ ja toinen erä 15.000,- euroa viimeistään \_\_.\_\_.20\_\_.

**OMISTUSOIKEUS:** Omistusoikeus osakkeisiin siirtyy ostajalle heti.

**VARAINSIIRTOVERO:** Tästä kaupasta aiheutuvan varainsiirtoveron maksaa ostaja.

Tämä kauppakirja on laadittu kahtena samasanaisena kappaleena, yksi ostajalle ja yksi myyjälle.

**Helsingissä \_\_.\_\_.20\_\_\_ Helsingissä \_\_.\_\_.20\_\_**

MYYJÄ OSTAJA

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

**Lauri Lähtijä Jarmo Jääräpää**